**Tisztelt Érdeklődők!**

**Törtel Község Önkormányzata az idén is csatlakozott a** meghirdetett, **Bursa Hungarica Felsőoktatási Önkormányzati Ösztöndíjpályázathoz.** Az önkormányzatok csatlakozási határideje: 2020. október 01. volt. **Csatlakozási nyilatkozatunkat érkeztették és érvényesként befogadták,** amelyről az értesítést megkaptuk.

**Érvényes csatlakozási nyilatkozatunknak megfelelően Törtel Község Önkormányzata az Emberi Erőforrások Minisztériumával együttműködve, 2020. október 05-én kiírta 2021. évre a Bursa Hungarica Felsőoktatási Önkormányzati Ösztöndíjpályázatot**

* **BURSA-2021-A - felsőoktatási hallgatók számára** a 2020/2021. tanév második és a 2021/2022. tanév első félévére vonatkozóan; valamint
* **BURSA-2021-B - felsőoktatási tanulmányokat kezdeni kívánó fiatalok számára.**

**A Bursa Hungarica Ösztöndíjban** **kizárólag a települési önkormányzat területén állandó lakóhellyel** **rendelkezők részesülhetnek, amelyet a pályázó a lakcímkártyájával tud igazolni.**

**Az ösztöndíj elbírálása kizárólag szociális rászorultság alapján, a pályázó tanulmányi eredményétől függetlenül történik.**

A Bursa Hungarica Ösztöndíjrendszer többszintű támogatási rendszer, amelynek pénzügyi fedezeteként három forrás szolgál:

1./ A támogatás havi összegét pályázónként állapítja meg az önkormányzat. Az intézményi ösztöndíjrész egy főre eső maximuma a 2020. évi fordulóban 5.000 Ft/fő/hó

2./ A megyei önkormányzat tetszőleges összeggel kiegészítheti a települési önkormányzat által támogatott pályázó számára megítélt, települési önkormányzati forrásból fedezendő ösztöndíj összegét.

3./ Emberi Erőforrások Minisztériuma a szociálisan hátrányos helyzetű fiatalok támogatásához oly módon kíván hozzájárulni, hogy a települési önkormányzat által megállapított támogatási összeget az önkormányzati támogatással megegyező mértékben kiegészíti.

**Pályázatok benyújtási határideje: 2020. november 05.**

Önkormányzati bírálati döntés határideje: 2020. december 04.

**A részletes pályázati kiírás megtalálható Törtel Község honlapján (**[**www.tortel.hu**](http://www.tortel.hu)**), valamint a Facebookon, Törtel Község Hivatalos Oldalán is.**

Kérem akit érint, a részletes pályázati kiírásnak megfelelően, pontosan nyújtsa be egyéni pályázatát.

Godó Tibor

 polgármester